تورکیه، خاریجی دیللرده "‌Türkiye‌" آدینین ایشلدیلمه‌سی ایله باغلی آوروپا بیرلیگی قوروملارینا بیلدیریم گؤندردی.
تورکیه، قونو ایله باغلی آوروپا بیرلیگی شوراسی، آوروپا بیرلیگی کمیسیونو و آوروپا پارلمانینین ایلگیلی قوروملارینا یازی گؤندردی.
آوروپا بیرلیگی قوروملارینا گؤندریله‌ن یازیدا بوندان سونرا خاریجی دیللرده "‌Türkiye" آدینین رسمی اولاراق ایستیفاده ائدیله‌جگی بیلدیریلدی.
خاریجی ایشلر باخانی مؤولود چاووش‌اوغلونون دونن بیرلشمیش میللتلر باش کاتیبینه گؤندردیگی مکتوب‌دان سونرا بیرلشمیش میللتلر، "‌Turkey" شکلینده ایستیفاده ائدیله‌ن اؤلکه‌نین آدینی "‌Türkiye" اولاراق دییشدیرمیشدی.
